|  |
| --- |
| grb**REPUBLIKA HRVATSKA****KRAPINSKO-ZAGORSKA ŽUPANIJA****OPĆINA STUBIČKE TOPLICE****OPĆINSKO VIJEĆE** |

KLASA:400-08/16-01/14

URBROJ:2113/03-01-16-5

Stubičke Toplice, 13.09.2016.

Na temelju članka 76. st. 4. Zakona o sportu (Nar. nov. br. 71/06, 150/08, 124/10, 124/11, 86/12, 94/13, 85/15 i 19/16) i članka 25. Statuta Općine Stubičke Toplice (Službeni glasnik Krapinsko-zagorske županije br. 16/09 i 9/13), Općinsko vijeće Općine Stubičke Toplice je na svojoj 34. sjednici održanoj dana 13. rujna 2016. godine donijelo

**ODLUKU O IZVRŠENJU PROGRAMU JAVNIH POTREBA U SPORTU**

**ZA RAZDOBLJE 01.01.2016.- 30.06.2016.**

**I.**

Općina Stubičke Toplice u Proračunu za 2016. godinu osigurava financijska sredstva za program javnih potreba u sportu u iznosu od 215.000,00 kuna, a do 30.06.2016. godine realizirano je 48.623,60 kn ili 22,62% od planiranog.

**II.**

Javne potrebe u sportu za koje se osiguravaju sredstva u proračunu Općine Stubičke Toplice su:

1. poticanje i promicanje sporta,
2. provođenje sportskih aktivnosti djece, mladeži i studenata,
3. djelovanje sportskih udruga,
4. sportska priprema, domaća i međunarodna natjecanja te opća i posebna zdravstvena zaštita sportaša,
5. sportsko-rekreacijske aktivnosti građana,
6. sportske aktivnosti osoba s teškoćama u razvoju i osoba s invaliditetom,
7. planiranje, izgradnja, održavanje i korištenje sportskih građevina značajnih za Općinu.

**III.**

Program javnih potreba u sportu obuhvaća podupiranje rada i projekata udruga s područja Općine Stubičke Toplice, sukladno rezultatima natječaja, pokroviteljstvo sportskih manifestacija te adaptaciju i opremanje prostora kojima se mogu koristiti sportske udruge.

Izvor sredstava za financiranje javnih potreba u sportu je proračun Općine – opći prihodi i primci, tekuće pomoći iz proračuna Krapinsko-zagorske županije te državni proračun.

**IV.**

Za javne potrebe u sportu osiguravaju se sredstva kako slijedi:

|  |  |  |  |  |
| --- | --- | --- | --- | --- |
| Redni broj | Naziv aktivnosti | Pozicija u proračunu | Plan za 2016. (iznos kn) | Realizacija 30.6.2016. (iznos u kn) |
| 1. | Projekti i programi udruga u sportu | A105001 | 65.000,00 | 31.000,00 |
| 2. | Manifestacija „Nagrada Stubičkih Toplica“ | A105001 | 20.000,00 | 17.623,60 |
| 3. | Uređenje poslovnog prostora na željezničkoj stanici koji će koristiti udruge | K105001 | 130.000,00 | 0,00 |
| **U K U P N O:** | **215.000,00** | **48.623,60** |

**V.**

Odluka o izvršenju programa javnih potreba u sportu za razdoblje 01.01.2016.-30.06.2016. sastavni dio Odluke o Polugodišnjem izvještaju o izvršenju proračuna Općine Stubičke Toplice za 2016. godinu i stupa na snagu istovremeno.

Predsjednik Općinskog vijeća

Općine Stubičke Toplice

Stjepan Sokač